**ZDRAVOTNÁ DOKUMENTÁCIA**

**§ 18**

**Spracúvanie, poskytovanie a sprístupňovanie údajov zo zdravotnej dokumentácie**

(1)

Poskytovateľ je povinný údaje zo zdravotnej dokumentácie spracúvať, poskytovať a sprístupňovať v súlade s týmto zákonom a osobitným predpisom.[***20)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-20)

(2)

Súhlas dotknutej osoby na spracúvanie, poskytovanie a sprístupňovanie údajov zo zdravotnej dokumentácie sa za podmienok ustanovených týmto zákonom nevyžaduje.

(3)

Každý, komu sa poskytnú alebo sprístupnia údaje zo zdravotnej dokumentácie podľa tohto zákona, je povinný zachovávať o nich mlčanlivosť a zabezpečiť ich ochranu tak, aby nedošlo k ich strate alebo zneužitiu.

**§ 19**

**Vedenie zdravotnej dokumentácie**

(1)

Vedenie zdravotnej dokumentácie je získavanie, zhromažďovanie a zaznamenávanie údajov podľa odseku 2.

(2)

Zdravotná dokumentácia obsahuje

a)

osobné údaje osoby, ktorej sa poskytuje zdravotná starostlivosť, v rozsahu meno, priezvisko, dátum narodenia, rodné číslo, adresa bydliska a zdravotné údaje potrebné na zistenie anamnézy,

b)

údaje o poučení a informovanom súhlase ([***§ 6***](https://www.slov-lex.sk/pravne-predpisy/SK/ZZ/2004/576/20160102.html#paragraf-6)),

c)

údaje o chorobe osoby, o priebehu a výsledkoch vyšetrení, liečby a ďalších významných okolnostiach súvisiacich so zdravotným stavom osoby a s postupom pri poskytovaní zdravotnej starostlivosti,

d)

údaje o rozsahu poskytnutej zdravotnej starostlivosti,

e)

údaje o službách súvisiacich s poskytovaním zdravotnej starostlivosti,

f)

údaje o dočasnej pracovnej neschopnosti, údaje o liečebnom režime a skutočnosti dôležité na posúdenie zdravotnej spôsobilosti na výkon práce,

g)

epidemiologicky závažné skutočnosti,

h)

identifikačné údaje príslušnej zdravotnej poisťovne,

i)

identifikačné údaje poskytovateľa.

(3)

Zdravotnú dokumentáciu vedie ako celok všeobecný lekár. Iný ošetrujúci zdravotnícky pracovník vedie zdravotnú dokumentáciu v rozsahu ním poskytovanej zdravotnej starostlivosti.

(4)

V prípade ženy, ktorá písomne požiadala o utajenie svojej osoby v súvislosti s pôrodom ([***§ 11 ods. 11***](https://www.slov-lex.sk/pravne-predpisy/SK/ZZ/2004/576/20160102.html#paragraf-11.odsek-11)), vedie sa osobitná zdravotná dokumentácia v rozsahu zdravotnej starostlivosti súvisiacej s tehotenstvom a pôrodom, ktorej súčasťou sú osobné údaje tejto ženy nevyhnutné na zistenie anamnézy a údaje uvedené v odseku 2 písm. b) až i). Osobné údaje nevyhnutné na jej identifikáciu sa vedú oddelene od osobitnej zdravotnej dokumentácie spolu s písomnou žiadosťou podľa § 11 ods. 11. Osobitná zdravotná dokumentácia sa o tieto údaje doplní a zapečatí ako celok.

(5)

Poskytovateľ je povinný osobitnú zdravotnú dokumentáciu vrátane osobných údajov nevyhnutných na identifikáciu viesť oddelene od zdravotnej dokumentácie ostatných osôb. Na osobitnú zdravotnú dokumentáciu sa nevzťahujú ustanovenia [***§ 24 ods. 4***](https://www.slov-lex.sk/pravne-predpisy/SK/ZZ/2004/576/20160102.html#paragraf-24.odsek-4) a [***§ 25***](https://www.slov-lex.sk/pravne-predpisy/SK/ZZ/2004/576/20160102.html#paragraf-25).

**Formy vedenia zdravotnej dokumentácie**

**§ 20**

(1)

Zdravotná dokumentácia sa vedie v písomnej forme alebo v elektronickej forme s elektronickým podpisom,[***21)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-21) ak tento zákon neustanovuje, že sa vyžaduje písomná forma ([***§ 6 ods. 5***](https://www.slov-lex.sk/pravne-predpisy/SK/ZZ/2004/576/20160102.html#paragraf-6.odsek-5), [***§ 12 ods. 7***](https://www.slov-lex.sk/pravne-predpisy/SK/ZZ/2004/576/20160102.html#paragraf-12.odsek-7)).

(2)

Zdravotná dokumentácia v elektronickej forme s elektronickým podpisom sa vedie na záznamovom nosiči v textovej forme, grafickej forme alebo v audiovizuálnej forme.

(3)

Zdravotnú dokumentáciu možno viesť v elektronickej forme s elektronickým podpisom, len ak

a)

bezpečnostné kópie dátových súborov sa vyhotovujú podľa štandardov zdravotníckej informatiky[***21a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-21a) najmenej jedenkrát za každý pracovný deň,

b)

o vytvorených záložných kópiách dátových súborov sa vedie presná evidencia a tie sa ukladajú na mieste prístupnom len osobám oprávneným vyhotovovať záložné kópie,

c)

pred uplynutím doby životnosti zápisu na archívnom médiu je z archivovaných dát vyhotovená kópia a údaje zo starého nosiča sa odstránia,

d)

archívne kópie sa vytvárajú najmenej jedenkrát za rok, pričom spôsob vyhotovenia archívnych kópií znemožňuje vykonať v nich dodatočné zásahy.

(4)

Podrobnosti o vedení zdravotnej dokumentácie a formuláre tlačív zdravotnej dokumentácie ustanoví všeobecne záväzný právny predpis, ktorý vydá ministerstvo zdravotníctva.

**§ 21**

**Zápis do zdravotnej dokumentácie**

(1)

Zápis do zdravotnej dokumentácie obsahuje

a)

dátum a čas zápisu,

b)

spôsob poučenia, obsah poučenia, odmietnutie poučenia, informovaný súhlas, odmietnutie informovaného súhlasu a odvolanie informovaného súhlasu,

c)

dátum a čas poskytnutia zdravotnej starostlivosti, ak je odlišný od dátumu a času zápisu,

d)

rozsah poskytnutej zdravotnej starostlivosti a služieb súvisiacich s poskytovaním zdravotnej starostlivosti,

e)

výsledky iných vyšetrení, ak sú súčasťou poskytovanej zdravotnej starostlivosti, o ktorej sa vykonáva zápis,

f)

identifikáciu ošetrujúceho zdravotníckeho pracovníka,

g)

identifikáciu osoby, ktorej sa zdravotná starostlivosť poskytla.

(2)

Identifikácia ošetrujúceho zdravotníckeho pracovníka sa preukazuje v zdravotnej dokumentácii vedenej v písomnej forme menom a priezviskom, podpisom ošetrujúceho zdravotníckeho pracovníka, a ak má zdravotnícky pracovník pridelený číselný kód úradom pre dohľad, aj odtlačkom pečiatky, v zdravotnej dokumentácii vedenej v elektronickej forme elektronickým podpisom ošetrujúceho zdravotníckeho pracovníka.

(3)

Zápis v zdravotnej dokumentácii musí byť pravdivý a čitateľný.

(4)

Oprava zápisu v zdravotnej dokumentácii sa vykonáva novým zápisom, ktorý obsahuje dátum opravy, znenie opravy zápisu a identifikáciu ošetrujúceho zdravotníckeho pracovníka, ktorý opravu vykonal. Opravu zápisu môže vykonať len zdravotnícky pracovník, ktorý vykonal pôvodný zápis; pôvodný zápis musí zostať čitateľný.

**§ 22**

**Zabezpečenie a uchovávanie zdravotnej dokumentácie**

(1)

Za zabezpečenie zdravotnej dokumentácie zodpovedá poskytovateľ. Poskytovateľ je povinný ukladať a ochraňovať zdravotnú dokumentáciu tak, aby nedošlo k jej poškodeniu, strate, zničeniu alebo k zneužitiu, a to aj počas jej uchovávania podľa odseku 2.

(2)

Zdravotnú dokumentáciu, ktorú vedie všeobecný lekár, uchováva poskytovateľ 20 rokov po smrti osoby; ostatnú zdravotnú dokumentáciu 20 rokov od posledného poskytnutia zdravotnej starostlivosti osobe.

(3)

Poskytovateľ je povinný zabezpečiť, aby k osobitnej zdravotnej dokumentácii nemali prístup iné osoby ako ošetrujúci lekár a v nevyhnutnom rozsahu zdravotnícki pracovníci.

**§ 23**

**Odovzdanie zdravotnej dokumentácie a jej prevzatie do úschovy**

(1)

Pri zmene poskytovateľa ambulantnej starostlivosti z dôvodu odstúpenia od dohody o poskytovaní zdravotnej starostlivosti je poskytovateľ povinný preukázateľne odovzdať zdravotnú dokumentáciu alebo jej rovnopis do siedmich dní od jej vyžiadania novému poskytovateľovi, s ktorým osoba uzatvorila dohodu o poskytovaní zdravotnej starostlivosti.

(2)

Pri dočasnom pozastavení licencie na výkon samostatnej zdravotníckej praxe[***22)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-22) a pri dočasnom pozastavení povolenia na prevádzkovanie zdravotníckeho zariadenia[***23)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-23) je poskytovateľ povinný bezodkladne umožniť prevzatie zdravotnej dokumentácie do úschovy lekárovi príslušného samosprávneho kraja; pri zrušení licencie na výkon samostatnej zdravotníckej praxe alebo povolenia na prevádzkovanie zdravotníckeho zariadenia je povinný umožniť prevzatie zdravotnej dokumentácie ten, komu sa licencia alebo povolenie zrušilo.

(3)

Pri zániku platnosti licencie na výkon samostatnej zdravotníckej praxe[***24)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-24) a pri zániku platnosti povolenia na prevádzkovanie zdravotníckeho zariadenia[***25)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-25) je každá osoba, ktorá má po zániku platnosti licencie alebo povolenia prístup k zdravotnej dokumentácii, povinná

a)

bezodkladne o tejto skutočnosti informovať lekára príslušného samosprávneho kraja, dohodnúť s ním postup pri prevzatí zdravotnej dokumentácie a bezodkladne umožniť lekárovi príslušného samosprávneho kraja jej prevzatie do úschovy,

b)

ochraňovať zdravotnú dokumentáciu tak, aby nedošlo k jej poškodeniu, strate, zničeniu alebo k zneužitiu, a to až do jej prevzatia lekárom samosprávneho kraja.

(4)

Lekár príslušného samosprávneho kraja, ktorý prevzal zdravotnú dokumentáciu do úschovy podľa odsekov 2 a 3, bezodkladne odovzdá zdravotnú dokumentáciu poskytovateľovi, s ktorým osoba uzatvorila dohodu o poskytovaní všeobecnej ambulantnej starostlivosti.

(5)

Osobitnú zdravotnú dokumentáciu ([***§ 19 ods. 4***](https://www.slov-lex.sk/pravne-predpisy/SK/ZZ/2004/576/20160102.html#paragraf-19.odsek-4)) je poskytovateľ povinný po uplynutí šiestich týždňov odo dňa pôrodu odovzdať bez zbytočného odkladu ministerstvu zdravotníctva [[***§ 45 písm. p)***](https://www.slov-lex.sk/pravne-predpisy/SK/ZZ/2004/576/20160102.html#paragraf-45.odsek-1.pismeno-p)], ak žena v tejto lehote písomne neodvolala svoju žiadosť o utajenie svojej osoby.

(6)

Pri odovzdaní zdravotnej dokumentácie podľa odsekov 1 až 5 nesmie dôjsť k jej poškodeniu, zničeniu alebo zneužitiu.

**§ 24**

**Poskytovanie údajov zo zdravotnej dokumentácie**

(1)

Údaje zo zdravotnej dokumentácie sa poskytujú formou výpisu zo zdravotnej dokumentácie. Výpis zo zdravotnej dokumentácie obsahuje okrem údajov uvedených v [***§ 19 ods. 2 písm. a)***](https://www.slov-lex.sk/pravne-predpisy/SK/ZZ/2004/576/20160102.html#paragraf-19.odsek-2), [***h) a i)***](https://www.slov-lex.sk/pravne-predpisy/SK/ZZ/2004/576/20160102.html#paragraf-19.odsek-2.pismeno-h)

a)

chronologický opis vývoja zdravotného stavu,

b)

prehľad o doterajšej liečbe,

c)

údaje potrebné na ďalšie poskytovanie zdravotnej starostlivosti,

d)

dátum vystavenia a identifikáciu ošetrujúceho zdravotníckeho pracovníka.

(2)

Všeobecný lekár je povinný bezodkladne poskytnúť výpis zo zdravotnej dokumentácie inému ošetrujúcemu zdravotníckemu pracovníkovi v rozsahu jeho vyžiadania.

(3)

Ošetrujúci zdravotnícky pracovník je na vyžiadanie povinný poskytnúť výpis zo zdravotnej dokumentácie v rozsahu ním poskytnutej zdravotnej starostlivosti všeobecnému lekárovi alebo lekárovi, ktorý odporučil osobu na ďalšie poskytovanie zdravotnej starostlivosti.

(4)

Poskytovateľ je povinný na základe písomného vyžiadania, ak v písmene a) nie je ustanovené inak, poskytnúť výpis zo zdravotnej dokumentácie v rozsahu, ktorý priamo súvisí s účelom vyžiadania,

a)

registrovanému občanovi po preukázaní sa povolávacím rozkazom na odvod na účely odvodu,[***26)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-26) vojakovi v zálohe po predložení písomného vyžiadania obvodného úradu v sídle kraja na účely prieskumu jeho zdravotnej spôsobilosti,[***26a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-26a) vojakovi v zálohe na účely preukázania jeho zdravotnej spôsobilosti na zaradenie do aktívnych záloh[***26b)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-26b) a občanovi na účely prijímacieho konania do dobrovoľnej vojenskej prípravy,[***26c)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-26c)

b)

príslušnému orgánu[***27)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-27) na účely sociálnej pomoci, štátnej sociálnej dávky alebo služieb zamestnanosti podľa osobitných predpisov,[***28)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-28)

c)

inšpektorátu práce[***29)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-29) a orgánom dozoru podľa osobitných predpisov[***30)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-30) na účely vyšetrovania pracovného úrazu alebo choroby z povolania,

d)

príslušnému orgánu na účely medzištátneho osvojenia dieťaťa,[***31)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-31)

e)

osobám oprávneným nahliadať do zdravotnej dokumentácie, ak rozsah vyžiadania nepresahuje rozsah sprístupňovania údajov zo zdravotnej dokumentácie týmto osobám podľa [***§ 25 ods. 1***](https://www.slov-lex.sk/pravne-predpisy/SK/ZZ/2004/576/20160102.html#paragraf-25.odsek-1),

f)

orgánu činnému v trestnom konaní alebo súdu na účely trestného konania alebo občianskeho súdneho konania,

g)

lekárovi pracovnej zdravotnej služby na účel posúdenia zdravotnej spôsobilosti na prácu.[***31a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-31a)

**§ 25**

**Sprístupňovanie údajov zo zdravotnej dokumentácie**

(1)

Údaje zo zdravotnej dokumentácie sa sprístupňujú formou nahliadania do zdravotnej dokumentácie osoby

a)

tejto osobe alebo jej zákonnému zástupcovi v celom rozsahu,

b)

manželovi alebo manželke, dieťaťu alebo rodičovi alebo ich zákonnému zástupcovi po smrti tejto osoby, a to v celom rozsahu; ak takáto osoba nie je, osobe plnoletej,[***16)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-16) ktorá s ňou žila v čase smrti v domácnosti,[***32)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-32) blízkej osobe[***33)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-33) alebo ich zákonnému zástupcovi,

c)

osobe splnomocnenej na základe písomného plnomocenstva[***34)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-34) osoby podľa písmena a) alebo b) s osvedčeným podpisom podľa osobitného predpisu[***35)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-35) v nevyhnutnom rozsahu uvedenom v plnomocenstve,

d)

revíznemu lekárovi, revíznemu farmaceutovi a revíznej sestre príslušnej zdravotnej poisťovne na účely kontrolnej činnosti[***36)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-36) v celom rozsahu,

e)

úradu pre dohľad na účely dohľadu nad zdravotnou starostlivosťou[***37)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-37) a na účely prešetrovania sťažností[***37a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-37a) v celom rozsahu,

f)

ministerstvu zdravotníctva, lekárovi samosprávneho kraja a sestre samosprávneho kraja na účely dozoru podľa osobitného predpisu;[***4)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-4) ak ide o zdravotnú dokumentáciu príslušníka ozbrojených síl Slovenskej republiky alebo zdravotnú dokumentáciu vedenú v zdravotníckych zariadeniach Ministerstva obrany Slovenskej republiky, Ministerstva vnútra Slovenskej republiky, Ministerstva spravodlivosti Slovenskej republiky a Ministerstva dopravy, pôšt a telekomunikácií Slovenskej republiky, aj lekárom určeným jednotlivými ústrednými orgánmi štátnej správy po dohode s ministerstvom zdravotníctva v celom rozsahu,

g)

všeobecnému lekárovi Ministerstva vnútra Slovenskej republiky na účely lekárskeho vyšetrenia v prijímacom konaní podľa osobitného predpisu[***38a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-38a) a posudkovému lekárovi ozbrojených síl Slovenskej republiky na účely výberového alebo prieskumného konania[***38b)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-38b) v celom rozsahu,

h)

posudkovému lekárovi na účely lekárskej posudkovej činnosti pri výkone sociálneho poistenia a v sociálnom zabezpečení policajtov a vojakov podľa osobitných predpisov[***38)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-38)v celom rozsahu,

i)

posudkovému lekárovi úradu práce, sociálnych vecí a rodiny na účely lekárskej posudkovej činnosti podľa osobitného predpisu[***38a)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-38a) v celom rozsahu,

j)

znalcovi, ktorého ustanovil súd alebo pribral orgán činný v trestnom konaní alebo ktorého požiadala o vypracovanie znaleckého posudku niektorá zo strán na účely priamo súvisiace s občianskym súdnym konaním alebo s trestným konaním v rozsahu nevyhnutnom na vyhotovenie znaleckého posudku; o rozsahu údajov potrebných na vypracovanie znaleckého posudku rozhoduje znalec; obdobne sa postupuje, ak ide o znalca určeného podľa osobitného predpisu,[***38c)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-38c)

k)

poisťovni vykonávajúcej individuálne zdravotné poistenie podľa osobitného predpisu[***39)***](https://www.slov-lex.sk/pravne-predpisy/SK/ZZ/2004/576/20160102.html#poznamky.poznamka-39)na účely kontrolnej činnosti poskytnutej zdravotnej starostlivosti, na ktorú sa vzťahuje poistné plnenie,

l)

príslušnému orgánu stavovskej organizácie v rozsahu kontroly výkonu príslušného zdravotníckeho povolania,

m)

odbornému pracovníkovi epidemiológie príslušného regionálneho úradu verejného zdravotníctva a odbornému pracovníkovi epidemiológie úradov verejného zdravotníctva Ministerstva vnútra Slovenskej republiky a Ministerstva obrany Slovenskej republiky v rozsahu potrebnom na zabezpečenie epidemiologického vyšetrovania.

(2)

Osoba oprávnená nahliadať do zdravotnej dokumentácie má právo robiť si na mieste výpisky alebo kópie zo zdravotnej dokumentácie v rozsahu ustanovenom v odseku 1.

(3)

Poskytovateľ môže odmietnuť nahliadnutie do zdravotnej dokumentácie osobe, ktorej sa poskytuje zdravotná starostlivosť v špecializačnom odbore psychiatria alebo v špecializačnom odbore klinická psychológia, ak by negatívne ovplyvnilo jej liečbu.

(4)

Každý má právo domáhať sa rozhodnutia súdu, ak sa domnieva, že nahliadnutie do zdravotnej dokumentácie sa mu odmietlo neprávom.

(5)

Údaje zo zdravotnej dokumentácie sa sprístupňujú znalcovi [odsek 1 písm. j)] aj formou vydania zdravotnej dokumentácie alebo jej časti na základe vyžiadania znalca a súhlasu prokurátora alebo súdu na účely overenia pravosti a úplnosti záznamov vrátane pravosti odtlačku pečiatky a podpisu zdravotníckeho pracovníka v zdravotnej dokumentácii.

(6)

Pred vydaním zdravotnej dokumentácie alebo jej časti podľa odseku 5 je poskytovateľ povinný zabezpečiť vyhotovenie kópie zdravotnej dokumentácie alebo jej časti, ktorej každú stranu podpíše znalec a zdravotnícky pracovník, a k podpisom uvedú čitateľne meno a priezvisko, dátum vydania a pripoja odtlačok pečiatky. Kópia časti zdravotnej dokumentácie sa založí do originálu zdravotnej dokumentácie.

(7)

Znalec nesmie oznamovať údaje zo zdravotnej dokumentácie ani tomu, na koho dožiadanie spracúva znalecký posudok okrem údajov, ktoré sú nevyhnutnou súčasťou znaleckého posudku.